Strauss-Kahn ügye bedöntötte az eurót | Külföldi hírek | Győr-Moson-Sopron - kisalfold.hu
Külföldi hírek > Strauss-Kahn ügye bedöntötte az eurót
Strauss-Kahn ügye bedöntötte az eurót
Az IMF vezetőjének ügye tovább növeli a bizonytalanságot a Görögországnak és a súlyos adósságválsággal küszködő többi euróövezeti tagországnak nyújtandó segítség körül.
Az euró 1,4063 dollárig gyengült hétfőn hajnalban. A legutóbbi kereskedési nap kezdetén, pénteken reggel még 1,4335 dolláron állt az euró. A japán jennel szemben kéthavi mélypontra, 113,35 jenre gyengült az euró hétfőn.
Görögország támogatása egy újabb, több tízmilliárd eurós hitellel Strauss-Kahn botrányától függetlenül is kétséges. A Die Welt című német lap hétfőn azt írta, hogy az IMF igen csalódott, amiért nem halad előre a várt ütemben a görög reformprogram, nem sikerült tartani a hiánycélt és nem indult be a privatizáció.
Az is előfordulhat, hogy a nemzetközi pénzügyi szervezet nem járul hozzá a görög hitel következő, júniusban esedékes részletének átutalásához, így az IMF-re jutó 12 milliárd eurót az uniós partnereknek kell átvállalniuk. Ugyanakkor a Die Welt uniós diplomáciai körökből származó értesülései szerint inkább az a valószínű, hogy az IMF a fenntartásai ellenére végül nem száll ki a görög programból.
Kimutatták Strauss-Kahn spermáját a szobalány ruháján
Strauss-Kahn - Európa rosszul járhat az IMF-vezéri utódlással
A szálloda szobalánya az IMF-vezérre ismert támadójában
bűnügy IMF külföldi hírek
A New York-i Sofitel szálloda szobalánya nemi erőszak kísérletével vádolta meg Dominique Strauss-Kahnt. Tovább olvasom